
74.   AARGANG 


ET  MISFORSTAAET  FOLK. 

(Af  Orson  F.  Whitney,  en  af  de  tolv  Apostle.) 

Det  guddommelige  Væsen  selv  blev  ikke  forstaaet,  ikke  en 
Gang  af  sine  egne.  Blandt  sine  kedelige  Omgangsfæller  var 
Verdens  Frelser  kun  »Tommermandens  Son«  og  blev  kors- 
fæstet som  en  Bedrager  efter  deres  Tilskyndelse.  Kolumbus, 
Washington,  Lincoln,  hver  især  af  dem  blev  misforstaaet, 
indtil  det,  de  kæmpede  for,  med  Tiden  naaede  frem  til  Sejr 
og  Anerkendelse.  Profeten,  ved  hvem  Evangeliet  blev  gen- 
givet i  disse  vore  Dage,  blev  haanligt  omtalt  som  »Joe  Smith, 
Skattegraveren«.  Stemplet  som  en  Humbugsmager  blev  han 
til  sidst  berøvet  Livet,  ene  og  alene  fordi  han  fastholdt,  at  han 
van  noget  mere,  end  hvad  Menneskene  antog  ham  for  at  være; 
og  den  Religion,  hvortil  han  mentes  at  være  Ophavsmanden, 
var  ligesom  ham  selv  hjemfalden  til  at  blive  —  misforstaaet. 

En  kristen  Menighedsforstander,  en  Herre  med  hoj  Dan- 
nelse, sagde  en  Gang  til  mig:  »Min  vigtigste  Indvending  mod 
Mormonismen  er  dens  Smaalighed,  dens  Snæverhjertethed. 
I  Mormoner  er  ikke  interesserede  i  noget,  der  foregaar  uden 

for  eders  eget  sociale  og  religiøse  System.  I  er  isolerede,  op- 
tagne af  eder  selv;  I  giver  ikke  Agt  paa,  hvad  andre  Folk  og 
andre  Samfund  udfører,,  og  I  giver  dem  ikke  Anerkendelse 
for,  hvad  godt  de  udretter.« 

»For  Eksempel,«  fortsatte  han,  »Skrifterne  er  oversatte 
paany  med  det  Formaal  at  gøre  dem  tydeligere  og  lettere  at 
forstaa;  men  I  lægger  ingen  Vægt  paa  Arbejde  af  den  Art. 
Fortidens  Stæder  og  begravede  Civilisationer  bliver  udgravede, 
Inskriptioner  paa  gamle  Obelisker  udtydes  og  offentliggøres, 
for  at  gøre  Nutiden  bekendt  med  svundne  Tider;  men  I  sætter 
ikke  Pris  paa  saadanne  Foretagender.  Hospitaler  og  Missioner 
grundlægges  og  vedligeholdes;  Kristi  Navn  bringes  til  Hed- 
ningerne, Bibelen  udgives  i  Millioner  af  Eksemplarer,  og 
ihærdige  Bestræbelser  gøres  paa  at  anbringe  en  i  hvert  eneste 
Hjem;  men  I  tager  ikke  Hensyn  til  saadanne  Ting;  I  staar 
ligegyldige  overfor  disse  Virksomheder  —  I  anser  dem  for  at 
være  værdiløse  og  uden  Betydning.« 

Denne  Udtalelse  forbavser  mig.  Jeg  blev  forundret  over,  at 
en  i  alle  andre  Retninger  saa  godt  underrettet  Mand  kunde 
have  en  saadan  Mening  om  en  Religion  og  et  Folk,  som  jeg 
vidste  var  lige  det  stik  modsatte  af,  hvad  han  erklærede  dem 
for  at  være.  Der  kan  maaske  findes  en  snæversynet  »Mormon«, 
eller  saadan  noget  som  en  smaalig  Idé  hos  en  eller  anden 
»Mormon«;  men  der  har  aldrig  været  og  vil  aldrig  blive  en 
saadan  Ting  som  smaalig  »Mormonisme«.  Hos  dem,  som  ken- 
der dem  bedst,  er  den  et  Synonym  for  den  største  Alsidighed 
og  Godgørenhed,  et  Udtryk,  der  repræsenterer  Barmhjertig- 
hed og  Gavmildhed;  kort  sagt,  alt,  hvad  der  er  stort,  smukt, 
godt  og  ophøjet. 

I  Stedet  for  at  lade  haant  om  og  overse,  hvad  andre  Folk 
og  andre  Systemer  udfører,  holder  »Mormonismen«  tvært- 
imod omhyggelig  Regnskab  med  alt  og  anbringer  hver  spe- 
ciel Begivenhed,  Foretagende  og  Handling  paa  dens  retmæs- 
sige Plads  i  Udviklingens  Plan.  »Vi  tragte  efter  alt,  hvad  der 
er  dydigt,  elskværdigt,  prisværdigt  og  godt.«   Saaledes  siger 

Jesu  Kristi  Kirke  af  Sidste-Dages  Hellige  i  en  af  sine  Tros- 
artikler. Enkeltvis  og  som  et  Hele  er  vi  f  orpligtede  til  at  hævde 
dette  Ideal. 

Hvorledes  kan  nu  en  saa  grov  Misforstaaelse  opstaa?  Den 
er  en  af  Løgnens  Frugter.  Den  har  sin  Rod  i  Fordomme,  fejl- 
agtige Slutninger,  Vrangforestillinger  og  den  Tilbøjelighed 
hos  de  fleste  Mennesker  til  at  lade  sig  paavirke  af  en  ensidig 
Fremstilling.  De  forveksler  Trossætninger  med  Trosudøvelse, 
tager  enkelte  af  de  med  Sagen  forbundne  Personers  Handlin- 
ger og  Udtalelser  for  at  være  Sagen  selv,  dens  Aand  og  Ka- 
rakter og  det  Maal,  hvortil  den  sigter. 

Der  er  kun  en  Maade  at  forstaa  Evangeliet  paa  —  kald  det 
»Mormonisme«,  eller  hvad  De  vil.  For  at  fatte  det,  maa  man 
have  mere  end  en  Højskoleuddannelse.  Universiteterne  kan 
ikke  meddele  den  Helligaand,  og  uden  den  kan  intet  Menneske 
fatte  de  himmelske  Principper  eller  Hensigter.  Sandhed  kan 
kun  erkendes  ved  Hjælp  af  Sandhedens  Aand,  der  tilkende- 
giver de  Ting,  som  hører  Gud  til,  baade  de  forbigangne,  nær- 
værende og  tilkommende  Ting. 

»Mormonismen«  repræsenterer  Evangeliets  Gengivelse  i  det 
nittende  Aarhundrede  —  Paabegyndelsen  af  Tidernes  Fyldes 
Husholdning;  men  det  er  ikke  alt.  Den  repræsenterer  selve 
Evangeliet  i  alle  dets  Uddelinger,  hvoraf  denne  er  den  største 
og  den  sidste.  Denne  Paastand  alene  burde  overbevise  enhver 
uhildet  Undersøgelse  af  dette  Emne  om,  at  denne  bagtalte, 
misforstaaede  Religion  ikke  er  snæver  eller  smaalig,  og  at  det 
er  usandt,  at  den  ikke  tager  Hensyn  til  eller  nærer  Interesse 
for  nogen  eller  noget  udenfor  sit  eget  umiddelbare  Virkefelt. 

Modsat  min  kristne  Vens  fejlagtige  Slutninger  er  vi  »Mor- 
moner« højligen  interesserede  i  Oversættelsen  og  Reviderin- 
gen af  Skrifterne.  Og  hvorfor  skulde  vi  ikke  være?  Joseph 
Smith  var  en  Oversætter;  han  oversatte  Mormons  Bog  og 
Abrahams  Bog  og  reviderede  Dele  af  den  hebraiske  Bibel  — 
for  at  gøre  den  mere  korrekt,  mere  letfattelig  og  samtidig  til- 
bagegive mange  »tydelige  og  ypperlige  Ting«,  som  vare  blevne 

»tagne  bort«.  (C.  H.  I:  132;  I  Nephi  13:  35,  40.)  Hvorfor  skulde 
vi  ikke  anerkende  Vigtigheden  af  saadanne  Foretagender? 

Hvorfor  skulde  vi  ikke  ogsaa  være  interesserede  i  arkæo- 
logiske Opdagelser,  der  hjælper  til  at  bevise  Sandheden  af 
Mormons  Bog,  det  tavse  Vidne,  der  »mumler  fra  Stovel  af« 
(Es.  29:  4)  angaaende  de  »begravede  Civilisationer«  fra  For- 
tidens Amerika?  Her  er  nogle  faa  Citater  fra  Nephiternes  Op- 
tegnelser, der  direkte  omhandler  nærværende  Emne: 

»O,  at  jeg  var  en  Engel  og  kunde  faa  mit  Hjertes  Ønske 
opfyldt,  saa  at  jeg  kunde  gaa  ud  og  tale  med  Guds  Basun  med 
en  Røst,  der  kunde  bringe  Jorden  til  at  skælve,  og  raabe  Om- 
vendelse til  alle  Folk 

Men  se,  jeg  er  et  Menneske,  og  jeg  synder  i  mit  Ønske;  thi 
jeg  burde  være  tilfreds  med  det,  Herren  har  tildelt  mig 

Thi  jeg  véd,  at  han  giver  Menneskene  efter  deres  Ønske,  det 
være  til  Dod  eller  Liv; 

Ja,  jeg  véd,  at  Godt  og  Ondt  er  fremstillet  for  alle  Menne- 
sker; og  den,  der  ikke  kender  Godt  og  Ondt,  er  uden  Skyld; 
men  den,  som  kender  Godt  og  Ondt,  ham  gives  efter  hans 
Ønsker,  enten  han  ønsker  Godt  eller  Ondt,  Liv  eller  Dod, 
Glæde  eller  Samvittighedsnag.  Og  nu,  eftersom  jeg  véd  dette 
....  hvorfor  skulde  jeg  ønske,  at  jeg  var  en  Engel,  for  at 
kunne  tale  til  alle  Jordens  Ender? 

Thi  se,  Herren  forunder  ethvert  Folk  at  blive  undervist  om 
hans  Ord  af  dem,  som  tilhøre  deres  eget  Folk  og  Tungemaal, 
ja,  alt  det,  som  han  i  sin  Visdom  anser  tjenligt  for  dem  at 
have.«  Alma  29:  1—8. 

Er  her  noget,  som  kunde  tyde  paa,  at  »Mormonismen« 
ikke  giver  Agt  paa,  hvad  der  foregaar  i  Verden  omkring  dem? 
Hvor  kan  nogen  fornuftig  Læser  foretage  en  fordomsfri  Un- 
dersøgelse af  »Mormonernes«  Tro  og  komme  til  det  Resultat, 
at  de  Sidste-Dages  Hellige  ikke  er  interesserede  i  noget,  der 
ligger  udenfor  deres  eget  sociale  og  religiøse  Systems  Græn- 
ser? Dette  ene  Uddrag  fra  Mormons  Bog  er  tilstrækkelig  til  at 
omstøde  denne  fejlagtige  Opfattelse. 

De  kristne  Kirker  kan  ikke  forkynde  Jesu  Kristi  Navn  for 

vidt  og  for  bredt  for  os;  de  kan  ikke  publise  re  for  mange  Bib- 
ler eller  anbringe  dem  i  for  mange  Hjem  efter  de  Sidste-Dages 
Helliges  Mening.  Saadanne  Foretagender  gør  »Mormon  «- 
Missionærernes  Arbejde  netop  saa  meget  lettere.  Det  baner 
Vejen  for  ham.  Juda  Træ  (Bibelen)  og  Josephs  Træ  (Mor- 
mons Bog)  er  et  i  Guds  Haand  og  i  hans  Tjeneres  (Ephraims) 
Haand,  for  at  falske  Lærdomme  kan  blive  omstyrtede  og 
evige  Sandheder  givet  til  Menneskene.  Bliv  kun  ved,  kristne 
Broder  —  byg  saa  mange  Hospitaler  og  grundlæg  saa  mange. 
Missioner,  som  du  har  Lyst.  Udspred  det  glade  Budskab  og 
lad  Frelserens  Navn  lyde  fra  Pol  til  Pol.  »Mormon« -Folket 
vil  anerkende  enhver  god  Gerning  og  glæde  sig  derover. 

Kristi  Navn  har  været  udraabt  og  hans  Evangelium  for- 
kyndt i  forskellige  Uddelinger  af  Mænd,  bærende  det  hellige 
Præstedomme,  Myndigheden  til  at  repræsentere  Gud.  Og 
andre  Mænd,  ikke  i  Besiddelse  af  denne  Myndighed,  men  gode 
og  værdige  Lærere  alligevel,  han  været  oprejste  i  alle  Na- 
tioner for  at  give  dem  netop  den  Fylde  af  aandeligt  Lys,  som 
de  var  i  Stand  til  at  modtage  og  gøre  fornuftigt  Brug  af.  Saa- 
danne Mænd  som  Konfucius,  den  kinesiske  Vismand;  Zo- 
roaster  i  Persien  og  Gautama  blandt  Hinduerne,  hører  til 
denne  Klasse  —  Mænd,  der  ikke  har  guddommelig  Magt  og 
Myndighed,  der  ikke  er  kaldede  til  at  forkynde  Evangeliet 
eller  forrette  dets  Ordinancer,  men  er  begavede  med  Visdom, 
med  højmodige  Tanker,  med  Inspiration  fra  Himlen  og  be- 
myndigede til  at  aabenbare,  hver  iblandt  sit  Folk,  saa  meget 
af  Sandheden,  som  dens  alvise  Ophav  saa,  at  de  var  værdige 
til  at  modtage  —  Folk,  som  maaske  vilde  have  trampet  Sand- 
heden under  Fødder,  dersom  den  var  bleven  given  til  dem 
i  sin  Fylde;  derfor  fik  de  kun  saa  meget  af  den,  som  de  kunde 
modtage,  og  som  vilde  være  dem  til  Velsignelse.  Derfor  er 
Sandhedens  Fylde  holdt  tilbage,  og  de  leve  og  dø  »uden  for 
Loven«  (P.  B.  76:  72;  45:  54)  —  det  vil  sige,  uden  den  højere 
Lov,  Evangeliets  Lov,  hvilken  imidlertid  vil  række  ud  efter 
dem  i  det  næste  Liv. 

Med   Hensyn   til   timelige  Foretagender  og   Virksomheder, 

udtalte  Præsident  Joseph  F.  Smith  »Mormonernes«  Synspunkt 
i  en  Tale,  holdt  kort  før  sin  Død:  »De  Mænd,  som  har  gjort 
vidunderlige  Opdagelser  .  .  .  .,  som  kunne  kontrollere  Lynet, 
som  kunne  kontrollere  og  gøre  Brug  af  Dampens  Kraft  .... 
og  de,  som  have  opdaget  andre  af  Naturens  Hemmeligheder, 
som  Telegrafen,  Telefonen  og  den  traadløse  Telegraf  —  alle 
disse  Opdagelser  ere  dikterede  af  Guds  Aand,  der  giver  Men- 
neskesjælen Kundskab  og  Forstand.«  (Imp.  Era,  17.) 

Ret  beset  er  »Mormonismen«  kun  et  andet  Navn  for  Viden- 
skab —  alle  Videnskabers  Videnskab;  og  dog  vil  man  er- 
klære den  for  at  være  uvidenskabelig.  Den  bliver  anset  for  af 
være  ufilosofisk,  medens  Kendsgerningen  er,  at  den  er  et 
eneste  stort  System  af  Filosofi  —  det  største,  som  Verden 
nogen  Sinde  har  kendt.  Et  vidunderligt  og  underfuldt  Digt, 
et  Produkt  af  Guddommens  Geni  —  og  dog  er  der,  selv  for 
Digtere,  intet  poetisk  i  »Mormonismen«,  før  de  ret  faar  Øjnene 
op  derfor.  Det  er  Jesu  Kristi  Evangelium,  »en  Guds  Kraft  til 
Frelse«.  »Mormonisme«  er  kun  dets  nyere  Øgenavn  —  »Mor- 
monismen« den  Misforstaaede. 


HERRENS  BØN. 

Bønnen,  som  vor  Frelser  lærte  sine  Disciple,  er  den  vig- 
tigste og  mest  betydningsfulde  af  alle  de  i  Skrifterne  gen- 
givne Bønner.  Det  første  Ord  »vor«  forer  os  bort  fra  Tanken 
om  os  selv  alene,  og  det  næste  Ord  »Fader«  er  Guds  Familie- 
navn, ikke  hans  officielle  Titel.  Ordet  »Fader«  fjerner  al  Af- 
stand og  bringer  os  ind  i  hans  umiddelbare  Nærhed  og  i  det 
inderligste  Slægtskabsforhold.  Udtrykket  »du,  som  er  i  Him- 
lene«, begrænser  eller  koncentrerer  Interessen  paa  et  enkelt 
Væsen  og  er  en  indirekte  Anerkendelse  af,  at  der  eksisterer 
andre  Fædre.  Ordene  »helliget  vorde  dit  Navn«  anbringer  den 
aandelige  Ærbødigheds  Glorie  omkring  Guds  Navn  og  giver 

Guds  Fader  Forhold  til  os  den  højeste  Udmærkelse;  »komme 
dit  Rige«  forudsætter  Erkendelsen  af  et  himmelsk  Riges  Til- 
værelse med  Gud  som  dets  »Fader-Konge«.  Ske  din  Vilje, 
som  i  Himmelen,  saaledes  ogsaa  paa  Jorden«,  repræsenterer 
Ønsket  om  her  og  nu  villigt  at  udføre  og  faa  alle  til  villigt  at 
udføre,  hvad  Gud  vil  have  udført,  fordi  det  vil  bringe  os 
Himmelen  eller  gøre  denne  Jord  til  en  Himmel. 

»Giv  os  i  Dag  vort  daglige  Brød.«  Denne'Sætning  er  en  Til- 
staaelse  af  vor  Trang  og  et  Udtryk  for,  at  Herren  kan  tilfreds- 
stille denne  Trang.  Ikke  saa  meget  det,  vort  Legeme  trænger 
til,  som  hvad  vor  Aand  behøver.  For  den  oprigtigt  Troende 
er  det  en  Bøn  om,  hvad  Herren  ser  er  bedst  for  os. 

»Forlad  os  vor  Skyld,  som  vi  forlade  vore  Skyldnere.« 
Denne  sammensatte  Sætning  er  en  Anmodning  med  en  selv- 
paataget  Betingelse,  i  hvilken  vi  erklærer  os  villige  til  at  give 
Afkald  paa  Tilgivelse  i  samme  Forhold,  som  vi  undlader  at 
tilgive  andre. 

»Led  os  ikke  i  Fristelse;  men  fri  os  fra  det  Onde.«  Den 
sidste  Del  af  denne  Sætning  er  en  Antydning  af  Sandheden 
af,  hvad  Apostelen  Jacob  siger  om  Fristelser:  »Ingen  sige, 
naar  han  fristes:  jeg  fristes  af  Gud;  thi  Gud  kan  ikke  fristes 
af  det  Onde,  og  selv  frister  han  ingen.«  (Jacob  1:  13.)  Der 
skulde  derfor  rimeligvis  have  staaet:  forlad  os  ikke  i  Fri- 
stelse. Bønnen  om  Befrielse  fra  det  Onde  er  en  Erkendelse  af 
den  Kendsgerning,  at  vi  venter  at  være  omgivet  af  Ondt,  som 
vil  overmande  os,  dersom  Herren  forlader  os. 

»Thi  dit  er  Riget  og  Magten  og  Æren  i  Evighed,  Amen«, 
er  et  sammentrængt  Udtryk  for  Ønsket  om,  at  Gud  skal  være 
vor  Konge  altid,  og  med  Magt  til  at  regere  paa  sin  egen 
Maade  med  Retfærdighed  og  Kærlighed,  fordi  det  altsammen 
tilhører  ham. 

„GUDS  RIGE  ER  INDEN  I  EDER". 

I  sit  Brev  til  Epheserne  formaner  Paulus  denne  Menighed 
til  at  bevare  Aandens  Enhed  i  Fredens  Baand,  til  at  have  et 
fælles  Maal  og  Haab,  ligesom  der  kun  er  en  Herre,  en  Tro  og 
en  Gud,  der  satte  i  sin  Menighed  »nogle  som  Apostle,  andre 
som  Profeter,  andre  som  Evangelister,  andre  som  Hyrder  og 
Lærere«.  Og  han  sammenligner  Menigheden  med  et  Legeme, 
hvis  Hoved  er  Kristus  og  Lemmerne  de  forskellige  Embeds- 
mænd, der  er  indsatte  i  Menigheden  »til  en  Tjenestegerning 
og  til  Kristi  Legemes  Opbyggelse«. 

Af  disse  og  andre  Udtalelser  af  Paulus  fremgaar  det,  at 
Jesus  Kristus  og  hans  Apostle  oprettede  et  organiseret  Sam- 
fund eller  en  Kirke  med  bestemte  Indlemmelsesregler,  med 
kirkelige  Handlinger  forrettede  af  Mænd  med  Præstedømmets 
Fuldmagt,  og  at  denne  Kirke  havde  Love  og  Forskrifter,  der 
maatte  overholdes  af  dens  Tilhængere,  og  som  afsondrede  og 
gjorde  dem  forskellige  fra  andre  Samfund  —  fra  Verden  som 
et  Hele.  Selv  kaldte  de  sig  Jesu  Kristi  Kirke,  Herrens  Hellige, 
og  Verden  gav  dem  Øgenavnet  »Kristne«. 

I  Lukas  17.  Kap.  læser  vi,  at  Farisæerne  engang  gav  Jesus 
det  Spørgsmaal:  Naar  kommer  Guds  Rige?  Frelseren  gav  dem 
følgende  mærkelige  Svar:  »Guds  Rige  kommer  ikke  saaledes, 
at  man  kan  vise  derpaa,  ikke  heller  vil  man  sige:  Se  her,  eller: 
Se  der  er  det;  thi  se,  Guds  Rige  er  inden  i  eder.« 

Hvorledes  kunde  der  nu  være  en  synlig  Kirke,  naar  Kristus 
selv  har  sagt,  at  Guds  Rige  ikke  kommer  saaledes,  at  man  kan 
vise  derpaa,  men  at  det  er  inden  i  os?  Er  der  en  Modsigelse 
her  mellem  Frelserens  og  Apostelen  Pauli  Ord?  Mange  af 
Nutidens  Kristne  mener,  at  der  er  en  saadan  Modsigelse,  og 
foretrækker  at  forkaste,  hvad  Paulus  skriver  om  en  kirkelig 
Organisation,  og  de  erklærer  en  saadan  for  at  være  unødven- 
dig, thi  de  har  Guds  Rige  inden  i  sig.  Daaben,  Haandspaalæg- 
gelsen  og  de  kirkelige  Pligter  er  i  deres  Øjne  ydre  synlige 
Tegn,  som  man  kan  pege  paa,  og  som  derfor  ikke  behøves. 

De  har  henvendt  sig  lil  Gud,  de  har  Jesus  i  Hjertet,  og  for 
dem  er  alle  Skriftens  Ord  om  Evangeliets  Bud  og  Ordinancer, 
om  Daab  og  Nadver,  om  Præstedømmets  Embeder  og  del 
kirkelige  Liv,  som  om  alt  dette  slet  ikke  var  skrevet. 

Og  saa  beror  dette  Synspunkt  alene  paa  de  af  Mørkhedens 
Magter  inspirerede  Misforstaaelser  af  Herrens  Ord,  der  i 
Virkeligheden  indeholder  en  stor  og  herlig  Sandhed  i  fuld 
Overensstemmelse  med  alle  de  andre  Sandheder,  som  lød  fra 
hans  Læber,  eller  som  han  inspirerede  sine  Tjenere  til  at 
fremkomme  med.  Vi  kan  ikke  tænke  os,  at  han  havde  i  Sinde 
at  forkaste  synlige,  kirkelige  Handlinger,  thi  da  var  han  i 
Modstrid  med  sig  selv.  Han  blev  døbt  af  Johannes  for  at  »fuld- 
komme alt,  hvad  Ret  er«,  han  lærte  sine  Disciple  at  døbe,  og 
efter  sin  Opstandelse  befalede  han  sine  Disciple  at  prædike 
Evangeliet  sigende,  at  »den,  som  tror  og  bliver  døbt,  skal 
blive  frelst«. 

Nej,  Kristrus  var  i  fuld  Harmoni  med  alt,  hvad  Skriften 
siger  om  den  synlige  Kirke,  med  Ordinancer,  Embeder  og  Or- 
ganisation. Han  kom  med  den  fuldkomne  Lov,  med  Budskabet 
om  Frelse  paa  Betingelse  af  Lydighed  mod  disse  Evangeliets 
Love,  og  til  dem,  som  adlød,  sagde  han,  at  de  var  Verdens 
Lys  og  skulde  være  det.  De  skulde  skinne  for  alle  som  Tegn 
paa,  hvad  Igenfødelsen  i  Kristus  havde  udrettet  for  dem. 

Det  var  til  Farisæerne,  at  Kristus  talte  de  anførte  Ord.  Til 
Farisæerne  sagde  han:  Guds  Rige  er  inden  i  eder.  Guds  Rige 
var  inden  i  dem,  er  inden  i  ethvert  Menneske,  der  lever  paa 
Jorden.  Muligheden  for  at  blive  et  Guds  Barn,  at  blive  frelst 
i  hans  Rige,  ligger  skjult,  uvirksomt  og  i  Dvale  hos  ethvert 
Menneske.  Alle  har  denne  Mulighed.  Alle  har  den  Spire  til 
evigt  Liv  i  sig,  og  naar  Naadens  Sol,  Evangeliets  livgivende 
Kraft,  med  sin  Varme  naar  ind  til  denne  Spire,  vokser  den 
frem  og  bærer  Frugt.  Det  nytter  ikke  at  opstille  en  Række 
ydre  Skikke  og  Former,  som  Farisæerne  gjorde;  det  er  det 
indre,  det  aandelige  Liv,  det  gælder  om,  men  naar  dette  er  til 
Stede  og  bringes  til  at  vokse,  da  kommer  alt  det  andet  som  en 

Følge  af  dette  Liv.  Guds  Rige  med  alle  dets  Gaver,  Kræfter  og 
Velsignelser  er  inden  i  enhver  af  os,  thi  vi  er  Guds  Børn. 

Det  er  paa  samme  Maade,  som  vilde  man  sige,  at  et  Agern 
er  et  Egetræ.  Man  kan  ikke  se  Træet,  men  det  er  dog  i  Ager- 
net, og  naar  det  plantes  og  faar  Fugtighed  og  Varme,  spirer 
det  frem  og  udfoldes  til  et  mægtigt  Træ.  Man  kan  lave  et 
Egetræ  med  Grene,  Kviste  og  Blade,  der  skuffende  ligner  et 
rigtigt  Træ,  men  er  det  dog  ikke,  fordi  det,  der  gør  Træet  til 
et  rigtigt  levende  Træ,  er  noget  inden  i  det,  som  man  ikke  kan 
tage  og  føle  paa  eller  se.  Saaledes  er  det  med  Guds  Kirke  og 
Rige.  Det  bestaar  ikke  af  ydre  Former  og  Skikke,  af  kunstigt 
forarbejdede  og  skuffende  eftergjorte  Ceremonier  og  Leve- 
regler, men  ligger  skjult  i  Menneskets  Indre,  og  derfra  maa 
det  udfolde  sig  og  blive  synligt,  og  kun  Troen  paa  Jesus  Kri- 
stus kan  faa  dette  aandelige  Liv  til  at  vokse.  Enhver  kan  ud- 
føre en  Efterligning  af  Daabshandlingen,  men  kun  den  Sjæl, 
i  hvis  Indre  Spiren  til  evigt  Liv  i  Guds  Rige  er  opvakt  af 
Dvalen,  bliver  denne  Handling  en  Samvittighedspagt  med 
Gud  til  Syndernes  Forladelse.  Og  saaledes  med  alle  Evan- 
geliets ydre  Ordinancer  og  Bud,  de  er  ikke  Ophavet  eller 
Aarsagen  til  Frelse,  men  Resultatet  af,  at  Frelse  og  evigt  Liv 
er  kommet  til  en  Sjæl,  der  havde  Guds  Rige  inden  i  sig,  hvil- 
ket nu  udfolder  sig  og  rækker  op  mod  Himmelen,  omformes 
fra  en  usynlig  Spire  til  et  prægtigt  Træ.  »Jeg  er  Vintræet, 
I  ere  Grenene,«  siger  Jesus  et  andet  Sted.  »Den,  som  bliver  i 
mig,  og  jeg  i  ham,  han  bærer  megen  Frugt,  thi  uden  mig 
kunde  I  slet  intet  gøre.«  »Dersom  I  holde  mine  Befalinger, 
skulde  I  blive  i  min  Kærlighed.«  Maatte  Evangeliets  Sol  — 
Jesu  Kristi  Naade,  naar  ind  til  disse  mange  Sjæle,  i  hvis  Indre 
Guds  Riges  Livsspire  ligger  i  Dvale,  og  opvække  den  til  Live, 
at  den  maa  spire  og  bære  Frugt,  fordi  den  er  rodfæstet  i  Jesus 
Kristus,  og  maatte  vi  alle  holde  fast  ved  Troen  paa  ham,  der 
alene  kan  give  os  Frelse  og  Ophøjelse  i  Guds  Rige. 

J.  S.  H. 

FØDT  AF  GUD 

(Thos.  R.  Greer  i  »Liahona«.) 

Intet  Sporgsmaal  bliver  muligvis  mere  fejlagtigt  besvaret  i 
vore  Dage  indenfor  religiøse  Kredse,  end  dette:  Hvorledes  kan 
et  Menneske  være  født  af  Gud?  Forskellige  religiøse  Samfund 
har  indbyrdes  forskellige  Opfattelser  vedrørende  dette  Sporgs- 
maal, og  paa  deres  Rejser  maa  Ældsterne  ofte  besvare  saa- 
danne  Henvendelser  som  disse:  »Er  De  født  af  Gud?«  »Kan  et 
Menneske,  der  er  født  af  Gud,  synde?«  »Hvorledes  kan  et 
Menneske  blive  født  af  Gud?«  »Hvad  betyder  det,  at  være  født 
af  Gud?« 

Frelseren  sagde  til  Nikodemus:  »Sandelig,  sandelig,  siger 
jeg  dig,  uden  nogen  bliver  født  paany,  kan  han  ikke  se  Guds 
Rige.«  (Joh.  3:  3.)  Forundret  herover  fremkom  Nikodemus 
med  det  Sporgsmaal,  der  endnu  beskæftiger  Menneskene: 
»Hvorledes  kan  et  Menneske  fødes,  naar  han  er  gammel?  Mon 
han  kan  anden  Gang  komme  ind  i  Moders  Liv  og  fødes?« 
Jesus  havde  sagt  til  ham,  at  han  maatte  fødes  paany,  og 
denne  Mand  undredes  over,  hvorledes  han  kunde  fødes  anden 
Gang. 

I  Joh.  3:  5 — 8  gentager  Frelseren  sin  Udtalelse  med  nøgle 
forklarende  Tilføjelser.  »Jesus  svarede:  Sandelig,  sandelig, 
siger  jeg  dig,  uden  nogen  bliver  født  af  Vand  og  Aand,  kan 
han  ikke  komme  ind  i  Guds  Rige.  Hvad  der  er  født  af  Kødet, 
er  Kød;  og  hvad  der  er  født  af  Aanden,  er  Aand.  Forundre 
dig  ikke  over,  at  jeg  sagde  til  dig:  I  maa  fødes  paany.«  Ved 
at  læse  disse  Vers  kommer  vi  til  den  Slutning,  at  en  Person 
maa  »fødes  paany«,  dersom  han  onsker  at  »se«  eller  »komme 
ind  i«  Guds  Rige.  Paa  Grundlag  af  dette  maa  det  her  be- 
handlede Emne  siges  at  have  stor  Betydning.  Det  er  i  Sand- 
hed af  allerstørste  Vigtighed.  Vor  fremtidige  Stilling  og  Her- 
lighed afhænger  af  en  rigtig  Forstaaelse  deraf. 

Lad  os  her  fremsætte  fire  Punkter,  som  denne  Artikel  er 
skreven  for  at  fremhæve: 

1.  Det  er  nødvendigt  at  blive  født  paany  for  at  kunne  ind- 
gaa  i  Guds  Rige. 

2.  »Fodt  af  Gud«  og  »født  paany«  er  ensbetydende  Udtryk. 

3.  Før  et  Menneske  kan  blive  født  af  Aanden  (født  af  Gud), 
maa  han  omvende  sig  fra  al  Synd  og  blive  dobt  i  Vand  og 
modtage  den  Helligaands  Gave  ved  Bon  og  Haandspaalæg- 
gelse  af  dem,  som  har  Myndighed  til  at  handle  i  Herrens 
Navn. 

4.  Et  Menneske  tager  ikke  fejl  (kan  ikke  synde)  ved  at  blive 
født  af  Gud. 

Den  første  Paastand  har  vi  allerede  tildels  bevist  ved  at 
citere  Frelserens  Ord  til  Nikodemus.  Lad  os  nu  gaa  til  Mor- 
mons Bog  og  der  læse  de  Ord,  som  Alma  udtalte,  efter  at  han 
var  bleven  en  Retfærdighedens  Forkynder: 

»Og  nu  se,  jeg  spørger  eder,  mine  Brødre  i  Kirken:  Er  I 
blevne  aandelig  fodte  af  Gud?  Har  I  annammet  hans  Billede 
i  eders  Ansigter?  Har  I  erfaret  denne  kraftige  Forandring  i 
eders  Hjerter. 

Jeg  siger  eder:  Paa  den  Dag  skulle  I  fornemme,  at  I  kunne 
ikke  blive  salige;  thi  intet  Menneske  kan  blive  saligt,  uden 
dets  Klæder  blive  tvættede  hvide;  ja,  dets  Klæder  maa  renses, 
indtil  al  Besmittelse  er  borttagen  fra  dem,  formedelst  hans 
Blod,  om  hvem  vore  Fædre  sagde,  at  han  skulde  komme  for 
at  genløse  sit  Folk  fra  deres  Synder. 

Og  nu  siger  jeg  eder,  at  dette  er  den  Orden,  hvorefter  jeg 
er  kaldet,  ja,  til  at  prædike  for  mine  elskelige  Brodre  og  for 
enhver,  som  bor  i  Landet;  ja,  at  prædike  for  alle,  baade  gamle 
og  unge,  baade  Trælle  og  Fri;  ja,  jeg  siger  eder,  for  de  gamle 
og  midaldrende  og  den  opvoksende  Slægt;  ja,  at  raabe  til  dem, 
at  de  skulle  omvende  sig  og  blive  fodte  paany.«  (x\lma  5: 
14,  21,  49.) 

Heraf  fremgaar  det,  at  aandelig  Fødsel  er  nødvendig  for 
alle.  Vi  vil  endvidere  henfore  til  en  anden  Udtalelse  af  denne 
Profet,  som  findes  i  Mosiahs  27:  24 — 28: 

»Thi,  sagde  han,  jeg  har  omvendt  mig  fra  mine  Synder  og 


er  bleven  geniost  af  Herren;  se,  jeg  er  genløst  af  Aanden.  Og 
Herren  sagde  til  mig:  Forundrer  dig  ikke  over,  at  alle  Menne- 
sker, ja,  Mænd  og  Kvinder,  alle  Slægter,  Stammer,  Tungemaal 
og  Folk,  skulle  fødes  paany,  ja,  fødes  af  Gud,  forandres  fra 
deres  kødelige  og  faldne  Tilstand  til  en  retfærdig  Tilstand, 
idet  de  er  genioste  af  Gud  og  blive  hans  Sønner  og  Dotre.  Og 
saaledes  blive  de  nye  Skabninger;  og  uden  de  gøre  dette, 
kunne  de  ingenlunde  arve  Guds  Rige.  Jeg  siger  eder,  at  uden 
dette  sker,  skulle  de  blive  forkastede;  og  dette  véd  jeg,  fordi 
jeg  selv  var  nær  ved  at  blive  forkastet.  Men  efter  at  have  gen- 
nemgaaet  megen  Trængsel  og  angret  mig  næsten  til  Døden, 
har  Herren  i  Naade  fundet  for  godt  at  rive  mig  ud  af  det  evige 
Baal,  og  jeg  er  født  af  Gud.« 

Heraf  lærer  vi,  for  det  første,  at  Alma,  ifølge  sine  egne  Ord, 
var  født  af  Aanden,  og  at  han  var  født  af  Gud.  At  dette  er 
en  og  samme  Fodsel,  fremgaar  af  de  ovenanførte  Vers,  som 
for  Eksempel  af  Udtrykket  »fødes  paany,  ja,  fødes  af  Gud«. 
For  det  andet,  at  alle  Slægter,  Stammer,  Tungemaal  og  Folk 
maa  fødes  paany.  For  det  tredie,  dersom  de  tænker,  at  denne 
nye  Fødsel  er  unødvendig  og  forsømmer  den,  »kunne  de 
ingenlunde  arve  Guds  Rige.«  For  det  fjerde,  at  Mennesker, 
som  fødes  paany,  »forandres  fra  deres  kødelige  og  faldne  Til- 
stand til  en  retfærdig  Tilstand,  idet  de  er  genløste  af  Gud  og 
blive  hans  Sønner  og  Døtre«.  Findes  der  fem  Vers,  der  lærer 
saa  mange  vigtige  og  dybe  Lærdomme,  som  disse  Vers  inde- 
holder? Er  ikke  dette  i  sig  selv  et  Vidnesbyrd  om  Mormons 
Bogs  guddommelige  Inspiration? 

Læg  ogsaa  Mærke  til  Overensstemmelsen  mellem  Bibelen 
og  Mormons  Bog  vedrorende  denne  saavel  som  alle  andre 
Lærdomme.  I  Joh.  1:  12,  13  læser  vi: 

»Men  saa  mange,  soni  tage  imod  ham,  dem  gav  han  Magt 
til  at  vorde  Guds  Born,  dem,  som  tro  paa  hans  Navn;  hvilke 
ikke  bleve  fødte  af  Blod,  ej  heller  af  Køds  Villie,  ej  heller  af 
Mands  Villie,  men  af  Gud.« 

Med  andre  Ord,  de,  som  troede  paa  ham,  blev  Guds  Born 

ved  at  adlyde  Evangeliets  Ordinancer  og  leve  efter  det.  Husk, 
at  for  at  blive  født  af  Gud  maa  vi  modtage  ham  og  hans 
Frelsningsplan;  thi  kun  dem,  som  »toge  imod  ham,  gav  han 
Magt  til  at  vorde  Guds  Børn«. 

Denne  Lære  er  yderligere  stadfæstet  i  1.  Peter  1:  22,  23: 
»Lutrer  eders  Sjæle  i  Lydighed  imod  Sandheden  til  uskrøm- 
tet Broderkærlighed  og  elsker  hverandre  inderligt  af  Hjertet, 
genfødte,  som  I  ere,  ikke  af  forkrænkelig,  men  af  uforkrænke- 
lig Sæd,  ved  Guds  levende  og  blivende  Ord.«  De  nephitiske 
Skrifter  siger,  at  de  skulle  »forandres  fra  deres  kødelige  og 
faldne  Tilstand  til  en  retfærdig  Tilstand«.  Bibelen  siger: 
»lutrer  eders  Sjæle  i  Lydighed«.  Læg  Mærke  til,  at  ingen  af 
disse  Skriftsteder  siger,  at  et  Menneske  er  eller  kan  blive  al- 
deles fuldkommen  i  dette  Liv.  Det  ene  taler  om  at  forandres 
til  »en  retfærdig  Tilstand«,  det  andet  siger  »lutrer  eders 
Sjæle«.  Selvfølgelig  vil  ingen  sige,  at  der  ikke  kan  eksistere 
en  vis  Grad  af  Renhed  og  Retfærdighed.  Ved  at  lade  Vand 
løbe  en  Gang  gennem  Trækul,  kan  jeg  rense  det  særdeles  godt, 
men  der  vil  endnu  være  nogle  Urenheder  i  det.  Alligevel  har 
jeg  Ret  til  at  sige,  at  jeg  har  renset  Vandet,  eller  at  Vandet 
nu  er  rent.  Dersom  jeg  siger,  at  en  Familie  er  i  Nød,  vilde 
ingen  deraf  drage  den  Slutning,  at  den  aldeles  ingen  Klæder 
havde,  var  uden  Husly  og  ikke  havde  Føde  af  nogen  Slags; 
men  man  vilde  forstaa,  at  Familien  trængte  til  Hjælp,  uagtet 
maaske  en  Haandsrækning  var  alt,  hvad  der  behøvedes. 

Paa  samme  Maade  betyder  en  retfærdig  eller  lutret  Tilstand 
ikke  absolut  Fuldkommenhed.  Denne  Kendsgerning  maa  vi 
ikke  tabe  af  Syne  under  Behandlingen  af  dette  Emne. 

I  Mosiahs  Bog  5:  7  læser  vi,  som  en  Stadfæstelse  af  den  her 
fremsatte  Anskuelse:  »Og  nu,  formedelst  Pagten,  som  I  have 
gjort,  skulle  I  kaldes  Kristi  Børn,  hans  Sønner  og  hans  Døtre; 
thi  se,  i  Dag  har  han  født  eder  aandeligen;  thi  I  sige,  at  eders 
Hjerter  er  forandrede  formedelst  Troen  paa  hans  Navn;  der- 
for er  I  fødte  af  ham  og  er  blevne  hans  Sønner  og  Døtre.« 

Vi  har  sagt,  at  ingen  kan  modtage  den  Helligaands  Gave, 

som  nægter  at  adlyde  den  Ordinance,  vor  himmelske  Fader 
har  gjort  til  Betingelsen  for  dens  Modtagelse.  Medens  det  ikke 
er  vor  Hensigt  at  foretage  nogen  udforlig  Behandling  af  denne 
Del  af  Emnet  her,  saa  vil  vi  dog  i  Korthed  anføre,  hvad  Bi- 
belen lærer  om  Maaden,  hvorpaa  Kristi  Apostle  meddelte  den 
Helligaand,  idet  vi  gaar  ud  fra,  at  Ordinancerne  i  vor  Frelsers 
Evangelium  burde  være  de  samme  nu  som  den  Gang. 

(Fortsættes.) 


HVEM  ER  FOR  HERRENS  SAG? 

Mel.:  »Who's  on  the  Lords  Side,  Who?« 
(Deseret  Songs  Nr.  205.) 

Hvem  er  for  Herrens  Sag? 
Nu  vil  det  vise  sig. 
Vi  spørge  uden  Frygt: 
Hvem  er  for  Herrens  Sag? 
Vor  Kamp  er  ej  en  Leg, 
Thi  Fjenden  er  paa  Vagt, 
Hans  Hær  staar  kampberedt  — 
Hvem  er  for  Herrens  Sag? 

Kor: 
Hvem  er  for  Herrens  Sag? 
Nu  vil  det  vise  sig. 
Vi  spørge  uden  Frygt: 
Hvem  er  for  Herrens  Sag? 

Vi  tjene  Himlens  Gud, 
Vi  uforsagt  gaa  frem, 
Om  end  vi  kun  er  faa  — 
Hvem  er  for  Herrens  Sag? 
Om  vi  er  paa  vor  Post, 
Vi  Sejren  vinde  skal, 
Og  Kronen  blive  vor  — 
Hvem  er  for  Herrens  Sag? 

Om  hele  Helveds  Hær 
I  Raseri  gaar  frem; 
Guds  Værk  vil  dog  bestaa, 
Hvem  er  for  Herrens  Sag? 
Lyksalighed  og  Liv, 
Frihed  fra  Synd  og  Dod  — 
Alt  det  er  Sejrens  Pris; 
Hvem  er  for  Herrens  Sag? 

Saml  eder  om  vort  Flag, 
Vor  Gud  vil  hjælpe  os, 
Han  fører  os  til  Sejr; 
Hvem  er  for  Herrens  Sag? 
Vort  Flag  er  Dyd  og  Ret, 
Vort  Vaaben  Kærlighed, 
Og  Tro  vor  Bajonet  — 
Hvem  er  for  Herrens  Sag? 


J.  S.  H. 


STRØTANKER. 

Det  er  ikke,  hvad  vi  læser,  men  hvad  vi  erindrer,  der  gor 
os  lærde.  Det  er  ikke,  hvad  vi  har  til  Hensigt,  men  hvad  vi 
udfører,  der  gør  os  nyttige.  Det  er  ikke  nogle  faa  haltende 
Ønsker,  men  en  livslang  Kamp,  der  gør  os  tapre. 

En  sand  Ven  vil  fortælle  dig  om  dine  Fejl  og  Daarskaber, 
naar  Velstand  omgiver  dig,  og  vil  med  Haand  og  Hjerte 
hjælpe  dig,  naar  du  er  i  trange  Kaar. 

